Vážený obchodný partner,

pre prípravu rozpočtu Vašej samosprávy pre rok 2025 v oblasti odpadového hospodárstva Vám posielam informácie, ktoré sú nám známe ku dnešnému dňu a ktoré majú súvis pri určovaní poplatkov pre občanov za komunálne odpady pre rok 2025 pretože: ,, *Obec pri ustanovení výšky miestneho poplatku za komunálny odpad a drobný stavebný odpad vychádza zo skutočných nákladov obce na nakladanie s komunálnym odpadom a drobným stavebným odpadom...''*

Keďže podľa platnej legislatívy bude od 1.1.2025 povinná úprava odpadu pred skládkovaním zmesového komunálneho odpadu (ZKO), katalógové číslo odpadu 20 03 01 na skládke odpadov, navrhujeme Vám pripraviť si nasledovnú verziu Vašich ročných nákladov na výšku miestneho poplatku:

Vplyv úpravy ZKO pred skládkovaním

Pre výpočet nákladov na úpravu ZKO, katalógové číslo odpadu 20 03 01, ktorá je od 1.1.2025 aktuálne povinná, vychádzajte z nasledovného vzoru:

 Vstup na linku úpravy odpadu pred skládkovaním, ZKO katalógové číslo 20 03 01 = Vaša aktuálna cena navýšená o 3 % ( predpokladaná miera inflácie ), samotná úprava ZKO pred skládkovaním v sume 45 € bez DPH za 1 tonu odpadu, výška príspevku na poplatok za výstup z úpravy odpadu pred skládkovaním v predpokladanej výške 7 € bez DPH na 1 t odpadu ( poplatok za uloženie odpadu na skládke sa už nebude vypočítavať na základe miery vytriedenia druhotných surovín ).

Vzorový prepočet:

Cena ZKO v roku 2024 = 37,50 € / 1 t

Cena pre rok 2025 = 37,50 € \* 3% nárast o infláciu = **38,63 €**/ t + cena za úpravu odpadu pred skládkovaním = **45 €** / t + príspevok na poplatok = **7 €** / t.

Cena za jednu tonu odpadu uloženého na skládku odpadov po jeho predchádzajúcej úprave sa rovná **90,63 € + DPH.**

Dovoľujeme si Vás upozorniť, že **povinná úprava odpadu pred skládkovaním sa týka len ZKO kat.č.20 03 01.** To znamená, že na objemný odpad kat.č. 20 03 07 sa úprava nevzťahuje, a teda na tento odpad bude naďalej platiť aj zákonný poplatok, ktorého výška bude určená všeobecne záväzným právnym predpisom.

Skládka odpadov Pusté Sady je technicky pripravená zabezpečiť požadovanú úpravu odpadu od 1.1.2025.

S pozdravom,

Ing. Jaroslav Serenčéš, konateľ spoločnosti

KOMPLEX – odpadová spoločnosť, s.r.o.

č. 131

925 54 Pusté Sady

komplex@mariuspedersen.sk

+421 905 627 751